Persone verkool in Limpopo-ongelukDie uitgebrande Hyundai i20 op die R33 tussen Groblersdal en Marble Hall (14 April 2017) Foto: SAPD, Limpopo Lt.kol. Moatshe Ngoepe, woordvoerder van die polisie, het gesê die ongeluk het omstreeks 03:30 op die R33 tussen Groblersdal en Marble Hall plaasgevind. “Die bestuurder van die motor het beheer verloor oor die voertuig en het in ŉ maroelaboom vasgery. Die motor het aan die brand geslaan,” het hy gesê. Dit is nog nie duidelik hoeveel persone in die motor gery het nie. Hul identiteit is ook nog nie bekend nie. “Die uitgebrande motor is ŉ Hyundai i20 en enigiemand wat die polisie kan help om die slagoffers uit te ken, word versoek om Groblersdal-polisie te kontak.” Die polisie se ondersoek duur voort.